মহাকাশে পাড়ি দিল ইসরোর সবচেয়ে ভারী উপগ্রহ!

ওয়েব ডেস্ক : মহাকাশে পাড়ি দিল ভারতীয় গবেষণা সংস্থা ইসরোর (ISRO) সবথেকে ভারী উপগ্রহ সিএমএস-০৩ (CMS-03 satellite)। রবিবার ৫টা বেজে ২৬ মিনিটে এলভিএম৩-এম৫ (LVM3) বা ‘বাহুবলী’ রকেটে চেপে অন্তরীক্ষে রওনা হয়েছে এই উপগ্রহ। এর ওজন ৪,৪১০ কেজি। দেশের যোগাযোগ ব্যবস্থার উন্নতির জন্য এই উপগ্রহ মহাকাশে উৎক্ষেপন করা হয়েছে।

ভারতীয় মহাকাশ গবেষণা সংস্থা (ISRO) আগেই জানিয়েছিল, এই উপগ্রহটিকে প্রতিস্থাপন করা হবে জিওসিনক্রোনাস ট্রান্সফার অরবিট-এ। ৪৩.৫ মিটার দৈর্ঘ্যের ‘বাহুবলী’ রকেটে এই উপগ্রহটিকে মহাকাশে নিয়ে যাবে। সেই মতো রবিবার বিকেলে এলভিএম৩-এম৫ রকেটে করে মহাকাশে পাড়ি দিল ৪, ৪১০ কেজি ওজনের উপগ্রহ সিএমএস-০৩।

আরও খবর :  বেঙ্গালুরুতে রহস্যমৃত্যু তরুণীর! চাঞ্চল্য

জানা যাচ্ছে, ভারতীয় নৌবাহিনীর যোগাযোগ ব্যবস্থার পরিধি ও নিরাপত্তা বাড়াতে গুরুত্বপূর্ণ ভূমিকা নেবে। এর মাল্টি-ব্যান্ড পেলোড যুদ্ধজাহাজ, সাবমেরিন, মেরিটাইম প্যাট্রোল এয়ারক্র্যাফট এবং উপকূলভিত্তিক কমান্ড সেন্টারের মধ্যে উচ্চ-গতির ও এনক্রিপ্টেড যোগাযোগ নিশ্চিত করবে। আরও জানা গিয়েছে, সিএমএস-০৩ (CMS-03) উপগ্রহের সিগন্যাল কভারেজ ভারতীয় উপমহাদেশ থেকে বিস্তৃত ভারত মহাসাগর অঞ্চল পর্যন্ত বিস্তৃত হবে। এতে নৌবাহিনী দূর সমুদ্র এলাকাতেও রিয়েল-টাইম সিচুয়েশনাল অ্যাওয়ারনেস, বহর সমন্বয় এবং অভিযানের সময় তথ্য নিরাপত্তা বজায় রাখতে সাহায্য করবে।

সম্প্রতি ভারতীয় মহাকাশ গবেষণা কেন্দ্র ইসরো (ISRO) এবং আমেরিকার মহাকাশ গবেষণা কেন্দ্র নাসা (NASA) যৌথভাবে পৃথিবীর সবথেকে বড় অ্যান্টেনা কক্ষপথে স্থাপন করেছে। সেই উপগ্রহ হিমবাহ, জঙ্গল, ভূকম্পন জলবায়ুর সমস্ত রকম খবর সরবরাহ করবে। পৃথিবী থেকে ৪৬০ মাইল দূরে মহাকাশে স্থাপন করা হয়েছে এই রাডার অ্যান্টানাটি।

দেখুন অন্য খবর :